Document ID: /roh_data/filtered/fineweb-2-filterrobots_roh.jsonl.gz/28742

Corsin Häfner vul daventar president communal da Valsot. Quai ha el confermà envers RTR. L'um da 19 onns vul cun sia candidatura mussar, ch'era persunas giuvnas han interess per la politica communala. El s'engascha dapi intgins onns en il parlament da giuventetgna europeic «EYP Switzerland». Corsin Häfner abita a Chaflur, ina da las fracziuns da Valsot.
Concurrenza per Victor Peer
Uschia datti concurrenza per il capo actual, Victor Peer da Ramosch. Gia dapi otg onns, dapi la fusiun da las vischnancas da Ramosch e Tschlin, è el president da la vischnanca da Valsot.
Las elecziuns communalas èn quest venderdi saira en la sala polivalenta a Ramosch.